
CONTRACT DE STUDII ÎN CADRUL PROGRAMELOR POSTDOCTORALE DE CERCETARE AVANSATĂ
Nr. ______ din _06.11.2026_
				
Încheiat între:

1. Universitatea „Alexandru Ioan Cuza” din Iași, cu sediul în Iaşi, b-dul. Carol I, nr.11, în calitate de Instituţie Organizatoare de Studii Universitare de Doctorat (IOSUD – UAIC), reprezentată de către Rector, Prof. univ. dr.  Liviu-George MAHA şi Şcoala Doctorală de  Geoștiințe, reprezentată de către prof. univ. dr. Prof. univ. dr. habil. Iuliana-Gabriela BREABĂN.

2. Dl./D-na prof. univ. dr. _________________________, în calitate de mentor al cercetătorului postdoctorand.

3. Dl./D-na _________________________________________, posesor/posesoarea actului de identitate _______ seria ____, nr.__________, CNP ________________ înmatriculat(ă) la data de _______,  în calitate de cercetător postdoctorand al/a Universităţii „Alexandru Ioan Cuza” din Iași, la forma cu frecvenţă, cu finanțare din resurse  IOSUD-UAIC la Şcoala Doctorală de Geoștiințe, în domeniul  ________________________________________________.

4. SC_______________ SRL, cu sediul în localitate_____, str. ______, nr. ____, telefon _____, cod fiscal _____, număr de înregistrare in Registrul Comerțului _____, cont nr. ________, deschis la ____, reprezentată prin d-l/d-na ________________, având funcția de ______, persoana de contact _____ beneficiar implicit al activității de instruire desfășurată în folosul angajatului sau _________.

Art. 1 Obiectul contractului: parcurgerea de către cercetătorul postdoctorand, sub autoritatea IOSUD – UAIC şi a Şcolii Doctorale de Geoștiințe, a activităţilor din cadrul Programului postdoctoral de cercetare avansată în domeniul ______________.
 
Art. 2 Tema de cercetare aleasă este: ________________________________________________________________________
_______________________________________________________________________________________________________
___________________________________________________________________________________________
Art. 3 Limba în care se redactează şi se susţin rapoartele științifice și lucrarea de sinteză privind activitatea de cercetare și rezultatele obținute: _____________________.

Art. 4 Durata contractului:  
4.1 Durata programului de studii postoctorale de cercetare avansată  este de  24 de luni, începând cu data de 09.11.2026 
[bookmark: _Ref286314382]4.2 Durata programului postdoctoral de cercetare avansată poate fi prelungită, la cererea cercetătorului postdoctorand și cu avizul mentorului, pentru o perioadă de maximum 12 luni, în condiţiile stabilite prin art. 10 alin. 3) din Regulamentul privind organizarea şi desfăşurarea programelor de studii postdoctorale de cercetare avansată în cadrul Universităţii „Alexandru Ioan Cuza” din Iaşi.

4.3 Studiile postdoctorale se pot întrerupe, conform art. 21 (1) din regulamentul specific, la solicitarea cercetătorului postdoctorand, din motive medicale sau alte motive obiective care împiedică desfășurarea activității de cercetare postdoctorală, cu aprobarea consiliului școlii doctorale, pentru perioade care, cumulate, nu pot depăși doi ani. Durata programului postdoctoral de cercetare avansată se prelungeşte cu perioadele cumulate ale întreruperilor aprobate.

4.4 În cazul întreruperii sau prelungirii programului postdoctoral de cercetare avansată, aprobate în condițiile regulamentului specific, se încheie acte adiționale la prezentul contract.

Art. 5 Programul postdoctoral de cercetare avansată 
Programul postdoctoral de cercetare avansată se organizează în baza Legii învățământului superior nr. 199/2023 şi a Regulamentului privind organizarea şi desfăşurarea programelor de studii postdoctorale de cercetare avansată în cadrul Universității „Alexandru Ioan Cuza” din Iași, denumit în continuare Regulamentul specific,  precum şi a celorlalte prevederi legale în domeniu. 

Art. 6 Drepturile şi obligaţiile părţilor contractante decurg din legislaţia în vigoare referitoare la programele de studii postuniversitare de cercetare avansată, din Carta Universităţii „Alexandru Ioan Cuza” din Iaşi şi din Regulamentul specific.  

Art. 7 IOSUD - Universitatea „Alexandru Ioan Cuza” din Iaşi are următoarele drepturi:
a) să elaboreze Regulamentul specific programelor de studii postdoctorale de cercetare avansată, cu respectarea prevederilor legale;
b) să urmărească modul în care cercetătorul postdoctorand îşi respectă obligaţiile şi îndatoririle ce decurg din dobândirea calităţii de cercetător postdoctorand şi să ia măsuri  în cazul neîndeplinirii acestora; 
c) să stabilească cuantumul şi termenele de achitare a taxelor de şcolarizare, după caz.

Art. 8 IOSUD - Universitatea „Alexandru Ioan Cuza” din Iaşi are următoarele obligaţii:
a) să asigure condiţiile organizatorice şi tehnice adecvate studiului şi cercetării;
b) să asigure prin şcolile doctorale instruirea cercetătorilor postdoctoranzi;
c) să elibereze, la cerere, documentele care atestă calitatea de cercetător postdoctorand a solicitantului, conform legislaţiei în vigoare;
d) să monitorizeze şi să evalueze cercetătorul postdoctorand pe durata programului postdoctoral de cercetare avansată;
e) să asigure confidenţialitatea datelor cu caracter personal ale cercetătorului postdoctorand, conform legii;

Art. 9 Pe perioada programului postdoctoral de cercetare avansată, cercetătorul postdoctorand are următoarele drepturi:
a) să beneficieze de sprijinul, îndrumarea şi coordonarea mentorului;
b) să participe la seminariile sau reuniunile de lucru ale personalului de cercetare-dezvoltare din cadrul IOSUD – UAIC atunci când sunt în discuţie teme relevante pentru programul postdoctoral de cercetare avansată;
c) să beneficieze de logistica, centrele de documentare, bibliotecile şi echipamentele Universităţii pentru elaborarea rapoartelor științifice și a lucrării de sinteză privind activitatea de cercetare și rezultatele obținute;
d) să lucreze împreună cu echipe de cercetători din cadrul IOSUD – UAIC sau din cadrul unor unităţi de cercetare-dezvoltare care au încheiat acorduri sau parteneriate instituţionale cu IOSUD – UAIC;
e) [bookmark: do|ttIV|ar71|al1|lih]să beneficieze de mobilităţi naţionale sau internaţionale,  în limita fondurilor disponibile și cu avizul mentorului; 
f) să beneficieze de sprijin instituţional, pentru a participa la conferinţe sau congrese ştiinţifice, ateliere de lucru, şcoli de vară sau de iarnă, seminarii naţionale şi internaţionale în domeniul de specializare în care desfășoară programul postdoctoral de cercetare avansată, în limita fondurilor disponibile și cu avizul mentorului;
g) să participe la sesiunile de comunicări ştiinţifice organizate de şcoala doctorală sau/şi de IOSUD – UAIC;
h) să beneficieze, la cerere şi cu aprobarea conducerii IOSUD – UAIC, de întreruperea sauprelungirea programul postdoctoral de cercetare avansată, în condițiile prevăzute de regulamentul specific; 
i) să primească atestatul de studii postdoctorale, în condiţiile legii;
j) să folosească echipament de protecţie în timpul executării lucrărilor practice care au loc în mediu toxic, conform normelor de securitate şi sănătate în muncă;
k) să beneficieze de acces la  serviciile de comunicaţii electronice ale UAIC, inclusiv poşta electronică şi internet, în scopul desfășurării activităților aferente programului postdoctoral de cercetare avansată, cu respectarea reglementărilor interne aplicabile;
l) să beneficieze şi de alte drepturi care rezultă din legislaţia în vigoare  privind programele postdoctorale de cercetare avansată.

[bookmark: do|ttIV|ar71|al2]Art. 10 Cercetătorului postdoctorand îi revin, în principal, următoarele obligaţii: 
a) să respecte programul stabilit împreună cu mentorul şi să îşi îndeplinească obligaţiile din cadrul programului postdoctoral de cercetare avansată;
b) să îndeplinească  rezultatele minime de performanță stabilite prin regulamentul specific și prin deciziile  de la nivelul școlilor doctorale;
c) să prezinte rapoarte științifice și o lucrare de sinteză conform regulamentului specific și metodologiei specifice de finalizare a programelor postdoctorale de cercetare avansată;
d) să prezinte rapoarte de activitate mentorului ori de câte ori i se solicită;
e) să susțină lucrarea finală în fața unei comisii, ce va fi evaluată în baza metodologiei specifice aprobate de Senat, la propunerea CSUD;
f) să comunice permanent cu mentorul şi şcoala doctorală/IOSUD – UAIC;
g) să respecte disciplina instituţională și normele de etică și bună conduită în cercetarea științifică
h) să achite o taxă de şcolarizare în cuantum de ____________ lei/an, în cazul cercetătorului postdoctorand înmatriculat cu taxă, care poate fi plătită în 2 tranşe, astfel: minimum 50% - în cel mult o lună de la începerea anului de studii și diferența rămasă până la începutul ultimei luni a anului de studiu;
i) să achite o taxă de şcolarizare în valoare de _____________ euro/lună, în cazul cercetătorului postdoctorand străin din state care nu sunt membre ale Uniunii Europene, precum şi din cele care nu fac parte din Spaţiul Economic European şi din Confederaţia Elveţiană, care trebuie plătită în avans pe cel puţin 6 luni, în prima lună de activitate didactică din  semestru.
j) în condiţiile în care contractul de studii intervine ca efect al solicitării exprese şi susţinerii financiare provenind de la o persoană fizică/juridică, cercetătorul postdoctorand are obligaţia de a-şi respecta îndatoririle specifice faţa de contractantul 4, acesta din urmă urmând să facă plata taxelor către Universitate, conform aliniatului mai sus; în condiţiile în care raporturile contractuale dintre cercetătorul postdoctorand si persoana juridică/fizică încetează sau persoana juridică/fizică nu îşi mai asumă obligaţia achitării taxei de şcolarizare în relaţiile directe cu cercetătorul postdoctorand, acesta rămâne, în continuare, obligat la plata taxelor de studiu aferente procesului de instruire contractat, revenindu-i şi obligaţia notificării Universităţii asupra încetării raporturilor contractuale amintite. 
k) neachitarea taxei de şcolarizare în termenele stabilite poate atrage exmatricularea cercetătorului postdoctorand, în condițiile prevăzute de regulamentul specific; taxa semestrială achitată nu se restituie în cazul retragerii cercetătorului postdoctorand de la studii sau a exmatriculării acestuia.
l) să respecte normele privind sănătatea şi securitatea în muncă din cadrul universităţii;
m)  să manifeste un comportament adecvat statutului de cercetător postdoctorand; 
n) în cazul unor eventuale fraude academice, al unor încălcări ale eticii universitare sau al unor abateri de la buna conduită în cercetarea ştiinţifică, inclusiv al plagiatului, cercetătorul postdoctorand răspunde în condiţiile legii;
o) să respecte prevederile regulamentului specific şi ale legislației în vigoare.

Art. 11 Drepturile mentorului includ, printre altele: 
a) dreptul de a îndruma şi evalua activitatea cercetătorului postdoctorand în cadrul programului postdoctoral de cercetare avansată, conform autonomiei profesionale şi universitare, urmărind exigenţele acestuia şi respectând interesele profesionale ale cercetătorului postdoctorand;
b) dreptul la o evaluare internă şi externă imparţială, conformă cu metodologia specifică a procesului de evaluare;
c) dreptul de a cunoaşte metodologia în raport cu care este evaluat, atât în evaluarea internă, cât şi în evaluarea externă;
d) dreptul de a cunoaşte rezultatele evaluării interne şi externe a propriei activităţi;
e) dreptul de a refuza îndrumarea unui cercetătorul postdoctorand în condiţiile în care este pus fără voia sa într-un conflict de interese;
f) dreptul de a solicita consiliului şcolii doctorale, pe baza unor motive bine întemeiate, întreruperea relaţiei de îndrumare cu un cercetător postdoctorand.
Art. 12 Mentorul are următoarele obligaţii:
a) să asigure îndrumarea ştiinţifică, profesională şi deontologică a fiecărui cercetător postdoctorand;
b) să stabilească temele de cercetare;
c) să asigure condiţiile şi să stimuleze progresul cercetătorului postdoctorand în cercetarea pe care o realizează;
d) să îndrume cercetătorul postdoctorand în activitatea de elaborare a lucrării de sinteză până la finalizarea și susţinerea acesteia.
e) să sprijine mobilitatea cercetătorilor postdoctoranzi; 
f) să semneze contractul de studii şi să-şi asume responsabilităţile ce îi revin în această calitate.
g) [bookmark: do|ttIV|ar72|al2|lie]să evite apariţia conflictelor de interese în îndrumarea cercetătorilor postdoctoranzi.
Art. 13 Încetarea contractului
a) la data prevăzută în Art. 4.1 din prezentul contract;
b) la data rezultată din decalarea perioadei cu întreruperile/prelungirile aprobate de IOSUD – UAIC, conform legii; 
c) la data aprobării eventualei cereri de retragere din programul postdoctoral de cercetare avansată de către conducerea IOSUD – UAIC.
d) la data exmatriculării pentru neîndeplinirea obligaţiilor asumate prin prezentul contract, sau pentru neplata la termen a taxelor de școlarizare, dacă este cazul, ori pentru încălcarea normelor de etică și conduită universitară. 

Art. 14 Dispoziţii finale
14.1 Prevederile prezentului contract de studii  postdoctorale se completează cu dispoziţiile Legii învățământului superior nr. 199/2023, ale regulamentului specific, precum și cu hotărârile  adoptate la nivelul IOSUD – UAIC,  aplicabile programelor de studii postdoctorale de cercetare avansată. 
14.2 Orice modificare privind clauzele prezentului contract în timpul executării impune încheierea unui act adiţional, conform dispoziţiilor legale.
14.3 În cazul schimbării persoanei fizice sau juridice care suportă taxa de școlarizare, cercetătorul postdoctorand are obligația de a notifica IOSUD-UAIC în termen de 15 zile calendaristice de la data intervenirii acestei modificări, urmând ca schimbarea persoanei finanțatoare să fie formalizată prin încheierea unui act adițional la prezentul contract, cu acordul părților implicate.
14.4  Orice sprijin financiar sub formă de bursă primit de către de către cercetătorul  postdoctorand  pe  parcursul studiilor trebuie restituit  Universității „Alexandru Ioan Cuza” din Iași în cazul pierderii calității de cercetător postdoctorand înaintea finalizării programului de cercetare postdoctorală. 
Art. 15 Conflictele în legătură cu încheierea, executarea, modificarea, suspendarea sau încetarea prezentului contract vor fi soluţionate pe cale amiabilă. În eventualitatea în care stingerea divergenţelor nu va putea fi convenită pe cale amiabilă, soluţionarea acestora va fi realizată de către instanţa judecătorească competentă material şi teritorial, de la sediul Universităţii.
Art.16. Datele cu caracter personal ale cercetătorului postdoctorand sunt prelucrate de către IOSUD-UAIC în scopul încheierii și executării prezentului contract, precum și al îndeplinirii obligațiilor legale ce revin Universității, cu respectarea prevederilor Regulamentului (UE) 2016/679 privind protecția datelor cu caracter personal și ale legislației naționale aplicabile.

Prezentul contract s-a încheiat în trei exemplare, la data de 06.11.2026.



	Universitatea „Alexandru Ioan Cuza” din Iaşi
Rector,
Prof.univ.dr. Liviu-George MAHA

...................................................................
L.Ş.
	Mentor,

.....................................................................       (nume şi prenume)
.............................................................
(semnătura)

	Consilier juridic,

Diana GRUMĂZESCU

....................................................................
(semnătura)
	Cercetător postdoctorand,
...................................................................
(nume şi prenume)
..................................................................
(semnătura)




[bookmark: _GoBack]Şcoala Doctorală de Geoștiințe,

Director, Prof. univ. dr. habil. Iuliana-Gabriela BREABĂN


S.C. .________________________________________________ SRL

Reprezentant legal, ________________________________

